เกิดสุริยุปราคาเต็มดวงเมื่อวันที่ 20 มีนาคม 2558 สุริยุปราคาเกิดเมื่อดวงจันทร์ผ่านระหว่างโลกและดวงอาทิตย์ ฉะนั้นจึงขวางภาพดวงอาทิตย์ทั้งหมดหรือบางส่วนแก่ผู้สังเกตบนโลก สุริยุปราคาเต็มดวงเกิดเมื่อเส้นผ่านศูนย์กลางปรากฏของดวงจันทร์ใหญ่กว่าเส้นผ่านศูนย์กลางปรากฏของดวงอาทิตย์ จึงสกัดแสงอาทิตย์โดยตรงทั้งหมด แล้วทำให้ความมืดปกคลุม คราสเต็มดวง (totality) เกิดในวิถีแคบผ่านพื้นผิวโลกโดยสามารถเห็นสุริยุปราคาบางส่วนได้เหนือภูมิภาคโดยรอบกว้างหลายพันกิโลเมตร

มีโชติมาตร (magnitude) 1.045 ช่วงเวลาคราสเต็มดวงนานที่สุด คือ 2 นาที 47 วินาที นอกหมู่เกาะแฟโร เป็นสุริยุปราคาเต็มดวงสุดท้ายที่เห็นได้ในทวีปยุโรปจนอุปราคา 12 สิงหาคม พ.ศ. 2569

การสังเกต
---------

สุริยุปราคาเริ่มเกิดขึ้นในเวลา 08:30 น. ตามเวลามาตรฐานกรีนิช ในยุโรปตะวันตกเฉียงเหนือ และเคลื่อนต่อไปยังยุโรปตะวันออกเฉียงเหนือ แต่ยังคงอยู่ในยุโรปเหนือ ส่วนใหญ่จะสังเกตเห็นได้จากทางตอนเหนือของมหาสมุทรแอตแลนติกและมหาสมุทรอาร์กติก, กรีนแลนด์, ไอซ์แลนด์, ไอร์แลนด์, สหราชอาณาจักร, หมู่เกาะแฟโร, ทางตอนเหนือของนอร์เวย์ และเมอร์แมนสกายา บอลาสท์ โดยเงามืดจะเริ่มเคลื่อนผ่านทางชายฝั่งทางใต้ของกรีนแลนด์ จากนั้นจะเคลื่อนไปทางทางตะวันออกเฉียงเหนือผ่านระหว่างไอซ์แลนด์และสหราชอาณาจักร ก่อนที่จะเคลื่อนผ่านหมู่เกาะแฟโรและหมู่เกาะทางตอนเหนือสุดของนอร์เวย์ เงาของคราสปรากฏอยู่ในองศาที่แตกต่างกันไปทั่วทวีปยุโรป ตัวอย่างเช่น ลอนดอนเห็นเป็นสุริยุปราคาบางส่วน 85% ขณะที่จุดทางตอนเหนือสุดของหมู่เกาะแฟโรในทะเลนอร์วิเจียน เห็นเป็นสุริยุปราคาเต็มดวงที่สมบูรณ์

### ผลกระทบ

ในสหภาพยุโรป มีการส่งออกพลังงานแสงอาทิตย์ประมาณ 90 กิกะวัตต์ ผลจากสุริยุปราคาทำให้การผลิดลดลงชั่วคราวได้ถึง 34 กิกะวัตต์ ขึ้นอยู่กับความชัดเจนของท้องฟ้า นี่เป็นครั้งแรกที่อุปราคามีผลกระทบอย่างมีนัยสำคัญกับระบบไฟฟ้าและภาคการผลิตไฟฟ้า

### ความบังเอิญของเหตุการณ์

วันที่ 20 มีนาคม พ.ศ. 2558 เป็นวันวิษุวัตประจำเดือนมีนาคม (หรือรู้จักกันว่าฤดูใบไม้ผลิหรือวสันตวิษุวัตในซีกโลกเหนือ) นอกจากนี้วันที่ 20 มีนาคม พ.ศ. 2558 ยังมีปรากฏการณ์ซูเปอร์มูน ครั้งที่สามจากหกครั้ง ที่คาดว่าจะเกิดขึ้นในปี พ.ศ. 2558 อย่างไรก็ตามขณะนั้นเป็นจันทร์ดับ (หันด้านที่อยู่ใกล้ออกจากดวงอาทิตย์) และสามารถเห็นได้แค่เงาของมัน

### แบบจำลอง

|  |  |
| --- | --- |
|  |  |

ระเบียงภาพ
----------

* เชฟฟีลด์, สหราชอาณาจักร. ทุกเวลา (GMT)เชฟฟีลด์, สหราชอาณาจักร. ทุกเวลา (GMT)
* เชสเตอร์เลอสตรีต, สหราชอาณาจักร, เวลา 9:36 GMTเชสเตอร์เลอสตรีต, สหราชอาณาจักร, เวลา 9:36 GMT
* ลอริยองต์, ฝรั่งเศส, 10:19:54 (เวลาท้องถิ่น) (9:19:54 GMT)ลอริยองต์, ฝรั่งเศส, 10:19:54 (เวลาท้องถิ่น) (9:19:54 GMT)
* เบอร์ลิน, เยอรมนี, 10:28:36 (เวลาท้องถิ่น) (9:28:36 UTC) – ไม่มีแหล่งยืนยันทางการเบอร์ลิน, เยอรมนี, 10:28:36 (เวลาท้องถิ่น) (9:28:36 UTC) – ไม่มีแหล่งยืนยันทางการ
* ดับลิน, ไอร์แลนด์, เวลา 9:30:09 GMTดับลิน, ไอร์แลนด์, เวลา 9:30:09 GMT
* Hjartdal, นอร์เวย์, 10:47:00 เวลาท้องถิ่น (9:47:00 UTC)Hjartdal, นอร์เวย์, 10:47:00 เวลาท้องถิ่น (9:47:00 UTC)
* คลอดซ์โก, โปแลนด์, 10:54:15 เวลาท้องถิ่น (9:54:15 UTC)คลอดซ์โก, โปแลนด์, 10:54:15 เวลาท้องถิ่น (9:54:15 UTC)
* วรอตสวัฟ, โปแลนด์, 10:43:55 เวลาท้องถิ่น (9:43:55 UTC)วรอตสวัฟ, โปแลนด์, 10:43:55 เวลาท้องถิ่น (9:43:55 UTC)
* ปราก, สาธารณรัฐเช็ก, 10:55:43 เวลาท้องถิ่น (9:55:43 UTC) – ไม่มีแหล่งยืนยันทางการปราก, สาธารณรัฐเช็ก, 10:55:43 เวลาท้องถิ่น (9:55:43 UTC) – ไม่มีแหล่งยืนยันทางการ
* วอร์ซอ, โปแลนด์, 10:56:00 เวลาท้องถิ่น (9:56:00 UTC)วอร์ซอ, โปแลนด์, 10:56:00 เวลาท้องถิ่น (9:56:00 UTC)
* บูดาเปสต์, ฮังการี, 10:59:45 เวลาท้องถิ่น (9:59:45 UTC)บูดาเปสต์, ฮังการี, 10:59:45 เวลาท้องถิ่น (9:59:45 UTC)
* เบรเกนซ์, ออสเตรีย, 11:05:47 เวลาท้องถิ่น (10:05:47 UTC)เบรเกนซ์, ออสเตรีย, 11:05:47 เวลาท้องถิ่น (10:05:47 UTC)
* มิลาน, อิตาลี, 11:07:49 (10:07:49 UTC) – ไม่มีแหล่งยืนยันทางการมิลาน, อิตาลี, 11:07:49 (10:07:49 UTC) – ไม่มีแหล่งยืนยันทางการ
* เคียฟ, ยูเครน, 12:28:17 เวลาท้องถิ่น (10:28:17 UTC)เคียฟ, ยูเครน, 12:28:17 เวลาท้องถิ่น (10:28:17 UTC)
* อัลชีนจ์, มอนเตเนโกร, 11:34:14 เวลาท้องถิ่น (10:34:14 UTC)อัลชีนจ์, มอนเตเนโกร, 11:34:14 เวลาท้องถิ่น (10:34:14 UTC)
* มอสโคว, รัสเซีย, 13:35:27 เวลาท้องถิ่น (10:35:27 UTC)มอสโคว, รัสเซีย, 13:35:27 เวลาท้องถิ่น (10:35:27 UTC)

อ้างอิง
-------

1. ↑  F. Espenak and Xavier Jubier. "NASA - Total Solar Eclipse of 2026 August 12". สืบค้นเมื่อ 20 March 2015.
2. ↑  "Solar eclipse 2015 live: Britain to plunge into morning twilight as Moon blocks out Sun". *Daily Telegraph*. 20 March 2015. สืบค้นเมื่อ 20 March 2015.
3. ↑  "Solar Eclipse: live updates". *Guardian*. 20 March 2015. สืบค้นเมื่อ 20 March 2015.
4. ↑  "In 2015, first of six supermoons comes on January 20". สืบค้นเมื่อ 20 March 2015.

บรรณานุกรม
----------

* ข้อมูลโดยสมาคมดาราศาสตร์ไทย
* ภาพกราฟฟิคโดย NASA (อังกฤษ)
* แผนที่กูเกิ้ลแสดงคราสจาก NASA (อังกฤษ)
* NASA Besselian Elements – Partial Solar Eclipse of 2007 September 11 (อังกฤษ)

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**สุริยุปราคา 20 มีนาคม พ.ศ. 2558**

* การบันทึกวีดีโอของขั้นตอนการเกิดสุริยุปราคาเต็มรูปแบบ ที่ยูทูบ
* ปรากฎการณ์อุปราคา AstroBob, 3/20/15 (อังกฤษ)